Хуан Баутиста де Толедо - Википедија

# Хуан Баутиста де Толедо

### Од Википедија, слободна енциклопедија

Толедо ја испланирал палатата Ескоријал

Хуан Баутиста де Толедо (шпански: Juan Bautista de Toledo), († 19 мај, 1567) бил славен шпански скулптор и архитект од Мадрид.

Ништо не се знае за неговото раѓање и детство, но во 1547, Толедо отишол во Рим и учел кај Микеланџело Буонароти. Потоа отишол во Неапол, каде бил повикан од вицекралот, Дон Пјетро де Толедо, како архитект за Карл V. Тој таму конструирал многу згради, како: трада ди Толедо (од 1870 наречена Страда ди Рома), црквата Св. Џакомо дељи Спањуоли; квадратните бастиони за замокот Кастело Нуово; голема палата во Посилипо како и бројни фонтани.

Во 1559, повикан е во Мадрид од кралот Филип II и назначен за главен архитект за кралските изградби во Шпанија. Најпрвин платата не му била поголема од 220 дукати, заради мислењето на Филип дека архитектите треба да се плаќаат скромно додека не се докажат. Во Мадрид Толедо ја конструирал Каза де ла Мизерикордија и фасадата на црквата де лас Дескалцас Реалес. Исто така создал градби во Акека; палатата Аранхуез; во Мартининос де лас Посадас, палатата на кардиналот Еспиноза и вила кај Естебан де Амбран за секретарот Д. де Варгас. Толедовото последно дело била огромната палата Ескоријал, чија изградба ја надгледувал сè до неговата смрт.

Оваа статија содржи текст од Католичката енциклопедија која е во јавен домен.

Преземено од "http://mk.wikipedia.org../../../%D1%85/%D1%83/%D0%B0/%D0%A5%D1%83%D0%B0%D0%BD_%D0%91%D0%B0%D1%83%D1%82%D0%B8%D1%81%D1%82%D0%B0_%D0%B4%D0%B5_%D0%A2%D0%BE%D0%BB%D0%B5%D0%B4%D0%BE_960e.html"

Категории: Базирано на Католичката енциклопедија | 1567-починале | Ренесансни архитекти | Шпански архитекти | Шпански скулптори

##### Views

- Статија
- Разговор
- Тековна верзија

##### Пребарај

##### Други јазици

- Deutsch
- English
- Español